钦定古今图书集成/明伦汇编/闺媛典/第316卷 > 皇清四十九 > 王道美妻陈氏
## 钦定古今图书集成/明伦汇编/闺媛典/第316卷 > 皇清四十九 > 王道美妻陈氏

按《萧县志》：陈氏，王道美妻。明末，美染疫病亡，殡殓甫毕，翁姑相继没，氏罄箱箧鬻棺以葬，手筑成墓，携女归叔翁王应祯家。逾一夕，备酒浆至墓哭奠，自经冢旁树上。祯妻亟往救之，慰曰：“汝死，弱女必不全。” 乃与同归，相依斋素自守，绩纺勤劳，岁时祭祀不缺。女长遣嫁，年八十二终。